དེ་ནས་རང་རེའི་སློབ་ཆེན་གྱི་གསར་འགྱུར་སློབ་གླིང་གི་ལོ་རིམལོའི་བོད་སྐད་གཙོ་གནད་འཛིན་གྲྭའི་སློབ་མ་ཡོངས་ཀྱིས་ཨ་ཀྱཱ་ཡོངས་འཛིན་བློ་བཟང་དོན་གྲུབ་བམ་དབྱངས་ཅན་དགའ་བའི་བློ་གྲོས་ཀྱིས་མཛད་པའི༼ཡི་གེའི་ཐོབ་ཐང་ཉེར་མཁོ་རབ་གསལ་མེ་ལོང་ཞེས་བྱ་བ་བཞུགས་སོ།།༽ཞེས་པ་བློ་རྒྱུགས་འབུལ་རྒྱུ་རེད།དེ་རིང་འདིར་ཕེབས་པའི་སློབ་གྲོགས་ཚང་མས་ཤེས་གསལ་ལྟར།ང་ཚོ་སློབ་ཆུང་ནས་བཟུང་སྟེ་ད་ལྟ་སློབ་གྲྭ་ཆེན་མོར་ཐུག་བར་སུམ་རྟགས་དག་གསུམ་བསླབ་ནས་ཡོང་བ་རེད།ཚང་མས་སུམ་རྟགས་དག་གསུམ་ཤེས་བསམས་ནས་བསྡད་ཡོད།ཡིན་ནའང་ད་ལྟའི་ང་ཚོའི་སློབ་ཆེན་པ་རྣམས་ཀྱིས་རྩོམ་འབྲི་ཚེ་སུམ་རྟགས་གཉིས་ཀྱི་འཇུག་དོན་གྱི་གནད་ཆེ་ས་དང་ཕྲ་ས་ཕར་ཞོག་ཚིག་ཕྲད་ཀྱི་སྦྱོར་ཚུལ་དང་ཐོབ་ཐང་ཙམ་ལའང་མགོ་རྨོངས་ནས་ནོར་བ་ཅི་རིགས་བྱུང་དང་འབྱུང་གྱིན་འདུགསློབ་གྲོགས་ལ་ལའི་ཡོན་ཚད་ལ་བལྟས་ན་ཚིག་ཕྲད་ཀྱི་སྦྱོར་ཚུལ་མི་ཤེས་པ་མ་རེད།གནད་དོན་གཙོ་བོ་ནི་མཉམ་འཇོག་མ་བྱས་པ་དང་།ཡང་ན་ཚིག་ཕྲད་སོགས་ཀྱི་སྦྱོར་ཚུལ་དང་ཐོབ་ཐང་བཀོལ་སྤྱད་སླ་བའི་སྡོམ་ཚིག་ཅིག་བློ་ལ་མེད་པའི་ལན་པ་རེད།དེས་ན་ཨ་ཀྱཱ་ཡོངས་འཛིན་གྱི༼ཡི་གེའི་ཐོབ་ཐང་ཉེར་མཁོ་རབ་གསལ་མེ་ལོང་ཞེས་བྱ་བ་བཞུགས་སོ།།༽ཞེས་པ་ནི་སྤྱིར་བཏང་གི་བོད་སྐད་ཀྱི་ཚིག་ཕྲད་སོགས་ཀྱི་ཡི་གེའི་ཐོབ་ཐང་ཐམས་ཅད་འདུས་ཡོད་པའི་ཁར་ཚིག་སྦྱོར་ཁ་གསལ་ཞིང་གོ་བདེ་བ་དང་།ཡིག་འབྲུ་ཉུང་ཞིང་བློ་འཛིན་བདེ་བ།མཁས་པའི་གསུང་ཚད་ལྡན་དང་ཡོངས་གྲགས་ཡིན་པ་སོགས་ཀྱི་དུ་མ་ཁྱད་ཆོས་ལྡན་པའི་ཡི་གེའི་ཐོབ་ཐང་གི་སྡོམ་བྱང་འདི་བློ་ལ་བཟུང་ན་རྩོམ་འབྲི་ཚེ་ཚིག་ཕྲད་ཀྱི་སྦྱོར་ཚུལ་དང་ཐོབ་ཐང་ལ་ཁ་བྱང་ལག་བྱང་དུ་གྱུར་དང་འགྱུར་བ་ནི༼ཡི་གེའི་ཐོབ་ཐང་ཉེར་མཁོ་རབ་གསལ་མེ་ལོང་ཞེས་བྱ་བ་བཞུགས་སོ།།༽ཞེས་པ་བློ་ལ་འཛིན་དགོས་པའི་དགོས་པ་དང་ཡང་ན་རྒྱུ་མཚན་གཙོ་བོ་ཡིན་པར་གྲུབ།དེས་ན་ང་ཚོ་ཚང་མ་སློབ་གཉེར་བ་ཞིག་ཡིན་ཚེ།བློ་འཛིན་གལ་ཆེན་བྱ་བ་ནི་རེ་སྐུལ་ཞུ་བ་དྲུག་པ་ཡིན་ནོ།།